Earthquake: राजस्थान और मेघालय में भूकंप के झटके
देश के दो राज्यों में आज भूकंप के झटके महसूस किए गए है। राजस्थान के बीकानेर में आज सुबह 5.24 बजे भूकंप के झटके महसूस किए गए।
नई दिल्ली. देश के दो राज्यों में आज भूकंप के झटके महसूस किए गए है। राजस्थान के बीकानेर में आज सुबह 5.24 बजे भूकंप के झटके महसूस किए गए। रिक्टर स्केल पर भूकंप के इन झटकों की तीव्रता 5.3 मापी गई। इससे पहले रात 2.10 बजे मेघायल के वेस्ट गारो हिल्स में भी भूकंप के झटके महसूस किए गए। यहां भूकंप की तीव्रता रिक्टर स्केल पर 4.1 मापी गई। मौसम केंद्र जयपुर के अनुसार, बुधवार तड़के पांच बजकर 24 मिनट पर आए भूकंप की तीव्रता रिक्टर पैमाने पर 5.3 मापी गई। भूकंप का केंद्र जमीन से नीचे 110 किलोमीटर की गहरायी में था। जिला प्रशासन के अनुसार, इस दौरान अधिकतर लोग सो रहे थे इसलिए किसी तरह की अफरा तफरी का माहौल नहीं बना। भूकंप से कोई हताहत नहीं हुआ है।